stanford-oval/wikipedia huggingface dataset:
Ratapyöräilyn maailmanmestaruuskilpailut 2016
Lähteet ja huomautukset

↑  Dates confirmed for 2016 UCI Track Cycling World Championships in London britishcycling.org.uk.  17.2.2015. Viitattu 3.3.2016. (englanniksi)
1 2  2016 Track Cycling World Championships - London www.tissottiming.com. Viitattu 3.3.2016. (englanniksi)
↑  Kursiivilla kirjoitetut pyöräilijät ajoivat karsinnassa ja/tai 1. kierroksella, mutta eivät mitalilähdössä
Bain-de-Bretagne

| Bain-de-Bretagne (Baen-Veur) |
| --- | --- |
 Kunnantalo
 vaakuna
 Bain-de-Bretagne
 Koordinaatit: 47°50′35″N, 1°40′50″W 
Valtio:  Ranska
Alue:  Bretagne
Departementti:  Ille-et-Vilaine
Arrondissementti:  Redon
Pinta-ala:  
 – Kokonaispinta-ala:  64,8 km²
Väkiluku (2018):  7 331 
 – Väestötiheys:  113 as./km²
Kunnan numero:  35012
 
 Kunnan kotisivut 
Infobox OKVirheellinen NIMI-arvo: 
Bain-de-Bretagne (bretoniksi Baen-Veur) on kunta läntisessä Ranskassa Ille-et-Vilainen departementissa Bretagnen alueella. Se sijaitsee noin 42 kilometriä Redonin kaupungista koilliseen.
Paikallinen linna Château de la Robinais on rakennettu 1400-luvulla. Se toimii nykyään juhlatilana. Saint Martinin kirkko on rakennettu 1800-luvun puolivälissä. Sen erityispiirre on kaksi kellotornia. Toinen kirkon suunnitelleista arkkitehdeista oli paikallinen Arthur Regnault.
Tunnettuja kuntalaisia

Arthur Regnault (1839-1932), arkkitehti
Château de la Robinais
Saint Martinin kirkko
Aiheesta muualla

Kuvia tai muita tiedostoja aiheesta Bain-de-Bretagne Wikimedia Commonsissa
Ricardo Risatti

Ricardo Risatti vuonna 2016.
Richardo Caíto Risatti (s. 27. syyskuuta 1986 Buenos Aires, Argentiina) on argentiinalainen moottoriurheilija.
Ura

Hän on kilpaillut Formula 3 Sudamericana sarjassa vuosina 2001-2002, Espanjan F3 mestaruussarjassa vuosina 2003-2006, World Series by Renault ja GP2 sarjassa vuonna 2007 ja FIA GT ja TC2000 sarjassa vuonna 2008. Risatti voitti F3 sarjan mestaruuden vuonna 2006. Risatti saavutti GP2 urallaan yhden pisteen, joka tuli Italian kilpailusta. Vuodesta 2008 lähtien Risatti on kilpaillut Argentiinan Touring Car sarjassa.
GP2-tulokset

Lihavointi tarkoittaa paalupaikkaa, kursivointi kilpailun nopeinta kierrosta. Muut selitteet löytyvät täältä.
| Kausi | Talli | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | 21 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2007 | Trident Racing | BHRFEA   | BHRSPR   | ESPFEA   | ESPSPR   | MONFEA   | FRAFEA   | FRASPR   | GBRFEA   | GBRSPR   | EURFEA   | EURSPR   | HUNFEA   | HUNSPR   | TURFEA 16 | TURSPR 10 | ITAFEA 8 | ITASPR Kesk. | BELFEA 20† | BELSPR 18 | VALFEA   | VALSPR   | 1 | 28. |
Banjulin kansainvälinen lentoasema

Banjulin kansainvälisen lentoaseman sijainti Gambiassa.
Banjulin kansainvälinen lentoasema, myös muodossa Banjul-Yundumin kansainvälinen lentoasema (engl. Banjul Yundum International Airport, IATA: BJL, ICAO: GBYD) on Gambian pääkaupunki Banjulia palveleva kansainvälinen lentoasema, joka sijaitsee maanteitse noin 24 kilometriä pääkaupunki Banjulin hallinnollisen keskustan lounaispuolella Yundumissa, eli vajaa 15 kilometriä Serrekundan keskustasta etelään. Lentoasemarakennuksen on suunnitellut senegalilainen arkkitehti Pierre Goudiaby Atepa, ja The Observer -lehden toimittaja Rowen Mooren mukaan se lukeutuu maailman 10 kauneimman lentoasemarakennuksen joukkoon. Lentoasema avattiin vuonna 1977 ja palveli vuonna 2004 kaikkiaan 310 719 matkustajaa. Kentän kiitotien pituus on 3 600 metriä.
Lentoyhtiöt

ADC Airlines
Air Dabia
Air Guinee
Air Mauritanie
Air Sénégal International
Alfaraj Co. Ltd.
Atlantic Airlines
Bellview Airlines
Condor Airlines
Gambia International Airlines
Hardings Airlines
Inter Tropics Airlines
Intercontinental Airlines
Mahfooz Aviation
Midair
North American Airlines
SN Brussels Airlines
SUD Air Transport
TACV
West Coast Airlines
Aiheesta muualla

Kuvia tai muita tiedostoja aiheesta Banjulin kansainvälinen lentoasema Wikimedia Commonsissa
Banjul International Airport (lentoaseman kotisivut) (englanniksi) (banjulairport.com)
Banjulin kansainvälisen lentoaseman perustiedot (Arkistoitu – Internet Archive), saapuvat lennot (Arkistoitu – Internet Archive), lähtevät lennot (Arkistoitu – Internet Archive) (englanniksi) (flightstats.com)
Ramūnas Šiškauskas

| Ramūnas Šiškauskas |
| --- | --- |

Henkilötiedot
Koko nimi:  Ramūnas Šiškauskas
Syntynyt: 10. syyskuuta 1978 (ikä 46) Kaišiadorys, Liettuan SNT, Neuvostoliitto
Kansalaisuus:   Liettua
Koripalloilija
Pelipaikka:  Pieni laitahyökkääjä
Pituus:  198 cm
Paino:  100 kg
Pelaajaura
Seurajoukkueet
1996–1998 1998–2004 2004–2006 2006–2007 2007–2012:   BC Sakalai  BC Lietuvos Rytas  Benetton Treviso  Panathinaikos BC  TsSKA Moskova
Maajoukkueet
2000–2008:   Liettua
Aiheesta muualla
FIBA
| Mitalit> Maa:   Liettua.Miesten koripallo. Olympialaiset  | Mitalit> Maa:   Liettua.Miesten koripallo. Olympialaiset  | Mitalit> Maa:   Liettua.Miesten koripallo. Olympialaiset  | Maa:   Liettua> Miesten koripallo. |
| --- | --- | --- | --- |
|  Pronssia | Sydney 2000 |  |  |
| EM-kilpailut  | EM-kilpailut  | EM-kilpailut  |  |
|  Kultaa | Ruotsi 2003 |  |  |
|  Pronssia | Espanja 2007 |  |  |
Ramūnas Šiškauskas (s. 10. syyskuuta 1978 Kaišiadorys, Liettuan SNT, Neuvostoliitto) on liettualainen ammattilaisuransa lopettanut koripalloilija.
Ura

Šiškauskas löydettiin pelaamasta juniorivuosinaan B-liigan pelejä. Hänet haluttiin nostaa pelaamaan korkeimmalle tasolle, minkä takia hänet siirrettiin BC Sakalaihin. Kahden vuoden jälkeen hän siirtyi Liettuan toiseen suurseuraan, BC Lietuvos Rytasiin, jossa hän myös voitti Liettuan koripalloliigan mestaruuden kahdesti. Vuonna 2004 Šiškauskas siirtyi Benetton Trevisoon, jossa hän voitti Italian-mestaruuden.
Kaudeksi 2006–2007 Šiškauskas siirtyi Panathinaikosiin. Kreikassa ollessaan hän voitti Kreikan-mestaruuden, Kreikan cupin sekä Euroliigan mestaruuden. Panathinaikosista Šiškauskas siirtyi TsSKA Moskovaan kahden vuoden sopimuksella vuonna 2007. Seuran paidassa hän voitti muun muassa Venäjän ja Euroliigan mestaruudet.
Kauden 2008–2009 jälkeen Šiškauskas teki TsSKA:n kanssa kahden vuoden jatkosopimuksen kevääseen 2011 saakka. Hän lopetti ammattilaisuransa vuonna 2012.
Maajoukkue

Šiškauskas pelasi Liettuan koripallomaajoukkueessa ja voitti pronssia Sydneyn olympialaisissa 2000. Kultaa hän voitti EM-kisoissa 2003. Viimeinen mitali oli EM-kisojen 2007 pronssimitali. Vuonna 2008 Šiškauskas päätti vetäytyä maajoukkueesta.
Aiheesta muualla

Euroliigan pelaajaprofiili (englanniksi)
Liettuan joukkue – Kesäolympialaiset 2000
4 Jasikevičius |
5 Marčiulionis |
6 Timinskas |
7 Štombergas |
8 Šiškauskas |
9 Giedraitis |
10 Adomaitis |
11 Žukauskas |
12 Masiulis |
13 Maskoliūnas |
14 Einikis |
15 Songaila |
Valmentaja Kazlauskas
Liettuan joukkue – Koripallon EM-kilpailut 2003
4 Gustas |
5 M. Žukauskas |
6 Macijauskas |
7 Štombergas |
8 Šiškauskas |
9 Songaila |
10 Slanina |
11 E. Žukauskas |
12 Lavrinovič |
13 Jasikevičius |
14 Šalenga |
15 Praškevičius |
Valmentaja Sireika
Liettuan joukkue – Koripallon EM-kilpailut 2007
4 Kaukėnas |
5 Gustas |
6 Mačiulis |
7 D. Lavrinovič |
8 Šiškauskas |
9 Songaila |
10 Jasaitis |
11 Kleiza |
12 K. Lavrinovič |
13 Jasikevičius |
14 Jankūnas |
15 Javtokas |
Valmentaja Butautas
Rantakantti

Ilmakuva Rantakantin pientaloalueesta.
Rantakantti on Lohjalla, Karnaistenkadun ja Lohjanjärven välissä sijaitseva asuinalue. Sitä on rakennettu 1910-luvulta lähtien pääosin entiselle vesijättömaalle ja maatilojen rantaniityille.  Alueella sijaitsee pääasiassa pientaloja. Sen keskellä kulkee Aurlahdenkatu, jonka kautta kulkee myös kevyelle liikentelle tehty koivukuja. Rantakantin parhaiten säilynyt katukokonaisuus on Vellamonkatu, joka on sen viimeisiä ajallisesti kattavia pientalokatuja.
Asuinalueen länsipuolella sijaitsee Aurlahden uimaranta ja urheilukenttäalue. Myös Lohjan keskustan palvelut ovat varsin lähellä.
Belvidere (New Jersey)

| Belvidere |
| --- | --- |

Valtio:  Yhdysvallat
Osavaltio:   New Jersey
Piirikunta:  Warren
Pinta-ala:  
 – Kokonaispinta-ala:  3,84 km²
 – Josta vettä:  0,09 km² 
Väkiluku (2021):  2 539
 – Väestötiheys:  660 as./km²
 
 https://www.belviderenj.net 
Infobox OKVirheellinen NIMI-arvo: 
Belvidere on kunta (town) New Jerseyn osavaltiossa, Yhdysvalloissa. Sen väkiluku oli arvion mukaan 2 539 vuonna 2021. Kunta toimii Warrenin piirikunnan hallintokeskuksena.
Väestö

Vuonna 2010 Belvideren asukkaista valkoisia oli 96,0 %, mustia 1,6 % ja aasialaisia 0,8 %.
Kuvia kunnasta

Belvideren kuntaa.
Warrenin piirikunnan oikeustalo.
Aiheesta muualla

Kuvia tai muita tiedostoja aiheesta Belvidere (New Jersey) Wikimedia Commonsissa
New Jerseyn osavaltio
| --- | --- |
Alueet:   Central Jersey  Delaware Valley  Jersey Shore  Meadowlands  North Jersey  Pine Barrens  Shore Region  Skylands Region  South Jersey  New Yorkin metropolialue  Tri‑State Region 
Huomattavat kaupungit ja kunnat:   Atlantic City  Bayonne  Camden  Clifton  Edison  Elizabeth  Hackensack  Hoboken  Jersey City  Lakewood  Newark  New Brunswick  Ocean City  Paterson  Perth Amboy  Trenton (pääkaupunki)  Vineland  Woodbridge 
Piirikunnat:   Atlantic  Bergen  Burlington  Camden  Cape May  Cumberland  Essex  Gloucester  Hudson  Hunterdon  Mercer  Middlesex  Monmouth  Morris  Ocean  Passaic  Salem  Somerset  Sussex  Union  Warren
Rantakatu

Rantakatu voi tarkoittaa muun muassa seuraavia katuja:
Rantakatu Joensuussa
Rantakatu Kokkolassa
Rantakatu Oulussa
Rantakatu Tampereella, nyk. Satamakatu
Rantakatu Uudessakaupungissa
Rantakatu Vaasassa
Läntinen Rantakatu ja Itäinen Rantakatu Turussa.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Rantakatu”, voi hakea sivunnimihaulla, laajalla sivunnimihaulla tai tekstihaulla.
Rantakangas

| Rantakangas |
| --- | --- |
 Rantakangas
 Koordinaatit: 62°53.140′N, 23°55.429′E 
Valtio:  Suomi
Maakunta:  Etelä-Pohjanmaa
Kunta:  Alajärvi
Entinen kunta:  Lehtimäki
Hallinto:  
 – Asutustyyppi:  kylä
Postinumero:  63500
Infobox OKVirheellinen NIMI-arvo: 
Rantakangas on kylä Alajärvellä, entisen Lehtimäen kunnan alueella. Rantakangas sijaitsee Lehtimäen taajamasta noin 10 kilometriä Alajärven keskustaan päin, kantatie 68:n varrella ja siellä asuu noin 50 ihmistä.
Rantakangas kuuluu Pohjois-Lehtimäen kyliin. Muut Pohjois-Lehtimäen kylät ovat Saarimaa, Latojoki ja Jaakkola. Pohjois-Lehtimäen alueella on yhteensä 150 asukasta (2007).
Pohjois-Lehtimäen kylät ry:n ylläpitämä Kylätalo Metso sijaitsee Rantakankaalla, missä järjestetään pääsiäisenä jokavuotinen pääsiäiskokko ja muuta toimintaa. Kylätaloa on käytetty myös erilaisissa häissä ja kokouksissa.
Rantakankaan kansakoulu toimi kylässä vuoteen 1966.
Rantakankaalta on kotoisin Alajärven Ankkureissa pelaava Tero Rantakangas.
Rohdoskauppa

Rohdoskauppa oli Suomessa kauppahuone, jossa myytiin rohdoksia ja myös kemiallisia tuotteita, väriaineita ja muita sekalaisia tavaroita. Rohdoskauppaa sai Suomessa harjoittaa ainoastaan kaupungeissa. Erinäisiä asetuksissa tarkemmin määrättyjä aineita esimerkiksi dekokteja ja tinktuureja ei rohdoskaupoissa saanut  myydä. Rohdoksia ja kemiallisia valmisteita, joita käytetiin lääketarpeisiin, ei rohdoskaupoissa saanut myydä vähempää kuin 150 g kutakin lajia. Rohdoskaupan hoitajan tuli olla proviisoritutkinnon suorittanut henkilö. Toimintaa säänneltiin vuonna 1888 annetulla asetuksella rohdoskaupasta. Laki kumottiin vuonna 1935 annetulla apteekkitavaralailla.
Argininosukkiinihappovirtsaisuus

Argininosukkiinihappovirtsaisuus eli ASA-uria on peittyvästi periytyvä aineenvaihduntasairaus, josta kärsivän elimistöön kertyy ylimääräistä ammoniakkia. Taudinkuvaan voi kuulua myös hepatomegaliaa, epilepsiaa, kehitysvammaisuutta ja autistisia piirteitä. Tauti johtuu arginiinimeripihkahappolyaasientsyymin puutoksesta.
ASA-uriaa voidaan hoitaa vähäproteiinisella ruokavaliolla ja lääkityksellä. Potilaiden ylimääräinen ammoniakki ei poistu kehosta normaalisti virtsan mukana.
Argininosukkiinihappovirtsaisuus kuvattiin ensimmäistä kertaa vuonna 1958. Suomessa oli vuoteen 2002 mennessä todettu 17 tapausta. Jotkut vammautuneet voivat käydä tavallista koulua, ja suomalaisista potilaista noin puolilla on myös kehitysvamma, hieman harvemmilla epilepsia.
Suomessa sairaus on tavallisin Pohjanmaalla. Potilaita on kaiken ikäisiä pikkulapsista ikäihmisiin.
Argiope

Argiope viittaa seuraaviin asioihin.
Argiope, Hyginuksen antama nimi Agenorin puolisolle kreikkalaisessa mytologiassa.
Argiope, tarhahämähäkkien tieteellinen nimi.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Argiope”, voi hakea sivunnimihaulla, laajalla sivunnimihaulla tai tekstihaulla.
Benny Feilhaber

| 0 | 1 | 2 |
| --- | --- | --- |

Henkilötiedot
Koko nimi: Benny Feilhaber
Syntymäaika: 19. tammikuuta 1985 (ikä 39)
Syntymäpaikka: Rio de Janeiro, Brasilia
Pelipaikka: keskikenttäpelaaja
Pituus: 175 senttimetriä
Seura
Seura:  Yhdysvallat Los Angeles FC
Pelinumero: 33
Junioriseurat
2003−2005 2005−2006: UCLA Bruins Hamburger SV
Seurat
| Vuodet | Seura | O (M) |
| 2005−2007 2007−2008 2008− |  Hamburg  Derby County  AGF Aarhus | 9 (0) 10 (0) 36 (1) |
Maajoukkue
| 2007− |  Yhdysvallat | 44 (2) |
 Seurajoukkueuran tilastot kattavat vain kansalliset sarjat.  Maajoukkueuran tilastot päivitetty 5. lokakuuta 2018.
Benny Feilhaber (s. 19. tammikuuta 1985 Rio de Janeiro, Brasilia) on brasilialaissyntyinen yhdysvaltalainen jalkapalloilija. Tällä hetkellä hän edustaa Tanskan SAS-Liigassa pelaavaa AGF Aarhusia ja on pelipaikaltaan keskikenttäpelaaja.
Seurajoukkueura

Feilhaber aloitti ammattilaisuransa heinäkuussa 2005, jolloin hän teki sopimuksen saksalaisen Hamburgin kanssa. Tulokaskauden hän pelasi Hamburgin reserviläisjoukkueessa kolmosdivisioonassa.
Lokakuussa 2006 Feilhaber teki debyyttinsä Bundesliigassa kotiottelussa Schalkea vastaan toisella puoliajalla. Avauskokoonpanoon hän pääsi ensimmäistä kertaa kymmenen päivää myöhemmin Bayer Leverkusenia vastaan.
Kesällä 2007 moni seura oli kiinnostunut hänestä, ja lopulta hän teki sopimuksen englantilaisen Derby Countyn kanssa. Debyyttinsä seurassa hän pelasi syyskuussa 2007 Newcastle Unitedia vastaan. Feilhaber ei kuitenkaan saanut peliaikaa Derbyssä, ja lopulta hänet vapautettiin Valioliigasta vain yhden vuoden pelaamisen jälkeen.
Elokuussa 2008 Feilhaber teki sopimuksen AGF Aarhusin kanssa ja pelasi debyyttiottelunsa syyskuussa 2008 FC Nordsjællandia vastaan. Ensimmäisen Superliigamaalinsa hän teki Randersia vastaan heinäkuussa 2008.
Maajoukkueura

Feilhaber pelasi ensimmäisen maaottelunsa Yhdysvaltain maajoukkueessa maaliskuussa 2007 Ecuadoria vastaan. Ensimmäisen maalinsa hän teki kesäkuussa Kiinan verkkoon. Vuoden 2007 CONCACAF Gold Cupissa hän teki ratkaisevan 2−1 maalin loppuottelussa Meksikoa vastaan.
Feilhaber valittiin myös vuoden 2008 kesäolympialaisiin, mutta joutui katsomaan ottelut vaihtopenkin puolelta. Hän edusti Yhdysvaltoja myös maanosaliittojen cupissa 2009 ja pelasi loppuottelussa syntymämaataan Brasiliaa vastaan.
Toukokuussa 2010 Feilhaber valittiin edustamaan Yhdysvaltoja MM-kisoihin 2010. Hän pääsi kentälle Sloveniaa sekä Algeriaa vastaan. Ratkaisevassa neljännesvälierässä Ghanaa vastaan hän pääsi kentälle toisella puoliajalla. Yhdysvallat hävisi ottelun jatkoajalla 1−2 ja putosi kisoista.
Feilhaber on pelannut yhteensä 44 maaottelua ja tehnyt niissä kaksi maalia.
Beauvais Oise U.C

| Beauvais Oise U> C |
| --- | --- |

Koko nimi:  Beauvais Oise Université Club
Perustettu:  2003
Kenttä:  Bouch Hall, Beauvais
– Kapasiteetti:  3 000 istumapaikkaa
Puheenjohtaja:   Lanta David
Valmentaja:   Albertini Jérôme
Sarja:  Ranskan Pro A-liiga
Beauvais Oise U.C on ranskalainen lentopalloon erikoistunut ammattilaisjoukkue. Seura perustettiin vuonna 2003, ja sen kotipaikkana toimii Beauvaisin 60 000 asukkaan kaupunki Pohjois-Ranskassa. Seuran historian toistaiseksi merkittävin saavutus on Ranskan cupin mestaruus kaudelta 2007-2008. Joukkue pelaa kaudella 2008-2009 kotimaansa sarjojen lisäksi maailmanarvostetuimmassa seurajoukkuekilpailussa, Mestareiden liigassa.
Historia

Beauvais Oise U.C seuran perustettiin vuonna 2003 Beauvaisin 60 000 asukkaan kaupunkiin. Heti ensimmäisellä kaudellaan joukkue nousi Ranskan Pro B-liigasta Ranskan Pro A-liigaan. Ensimmäisellä kaudellaan Pro A-liigassa joukkue sijoittui neljäntoista joukkueen liigassa yhdenneksitoista. Seuraavalla kaudellaan pääsarjassa joukkue paransi sijoitustaan kahdella sijalla, ja oli näin yhdeksännellä sijallaan kauden päättyessä. Kaudella 2005-2006 joukkue oli paransi jälleen sijoitustaan, kun joukkue oli seitsemännellä sijalla. Sama sijoitus joukkueella oli edelleen kaudella 2006-2007. Kaudella 2007-2008 seura otti historiansa parhaimman sijoituksen Ranskan Pro A-liigassa, kun se oli runkosarjan viidennellä sijalla. 
Joukkue jäi vain neljä pistettä välieräpaikasta, jonka otti tällä kertaa Poitiers. Kauden aikana joukkue otti kuitenkin Ranskan Cupin-mestaruuden, joka toi joukkueelle kaudeksi 2008-2009 paikan maailmanarvostetuimpaan seurajoukkueiden kilpailuun, Mestareiden liigaan.
Saavutukset

Ranskan Cup-mestaruus 2008
5. sija 2008
Muuta

Suomalainen A-maajoukkue pelaaja Matti Oivanen pelaa Beuvaisin joukkueessa kaudella 2008-2009, kun hän allekirjoitti seuran kanssa yksivuotisen sopimuksen toukokuussa 2008. Muita suomalaispelaajia Beauvaisissa on nähty kaudella 2005-2006, kun Miika Heikkinen pelasi joukkueessa kauden verran.
Muita suomalaispelaajia joukkueessa on ollut yleispelaaja Olli Kunnari joka esiintyi seurassa menestyksekkäästi kaudesta 2004 asti aina kauden 2006 loppuun saakka.
Aiheesta muualla

Viralliset kotisivut (ranskaksi)
Videoklippejä
Banjolele

Mies soittaa Banjolelea.
Banjolele, myös banjoukulele tai banjouke, on nelikielinen kielisoitin, jota soitetaan näppäilemällä. Siinä on banjon tyyppinen runko ja nauhallinen ukulelen kaltainen kaula. Soitin oli suosituimmillaan 1920- ja 1930-luvuilla. Banjolelessä yhdistyvät ukulelen soittotapa, virittäminen ja pieni koko ja toisaalta banjon rakenne ja ääni.
Banjolele populaarikulttuurissa

Kuuluisin banjolelen soittaja on englantilainen George Formby (1904–1961), joka kehitti oman soittotyylinsä. Muita  tunnettuja banjolelen soittajia ovat Yhdysvalloissa Wendell Hall, Roy Smeck ja The Horse Flies -yhtyeen Jeff Claus sekä Britanniassa Billy Scott, Andy Eastwood ja Alan Randall.
Queenin kitaristi Brian May on käyttänyt banjoleleä kappaleissa "Bring Back That Leroy Brown" (albumilla Sheer Heart Attack) ja "Good Company" (A Night at the Opera). George Harrison soitti banjoleleä useasti viimeisinä elinvuosinaan.
Valmistajia > Nykyisiä valmistajia

Waverly Street Ukuleles
Bean Sprout
Gold Tone
Spanky Banjo Ukes
Tyler Mountain (Pohjois-Korea)
Andy's Banjos (Britannia)
Valmistajia > Entisiä valmistajia

Dixie
Gibson
Ludwig
Slingerland
J. G. Abbott
John Grey
Dallas
G.H&S.
Benny Fredriksson

Benny Fredriksson
Benny Fredriksson (2. heinäkuuta 1959 – 17. maaliskuuta 2018 Sydney) oli ruotsalainen teatteriohjaaja, teatterinjohtaja ja näyttelijä.
Fredriksson kiinnostui varhaisessa teini-iässään teatterista ja aloitti työskentelyn teatterissa 16-vuotiaana. Hän opiskeli Statens scenskolassa Tukholmassa vuosina 1979–1982. Fredriksson osallistui näyttelijänä teosten Kaos är granne med Gud, Pitkän päivän matka yöhön ja Minns du den stad teatterituotantoihin. Hän esiintyi myös minisarjassa Sammansvärjningen. Fredriksson teki ensimmäisen ohjauksensa vuonna 1991 Jonas Gardellin teoksesta Präriehundarna. Vuonna 1996 hän pääsi Parkteaternin taiteelliseksi johtajaksi.
Fredriksson työskenteli Tukholman kaupunginteatterin teatteripäällikkönä ja toimitusjohtajana vuosina 2002–2014 ja tämän jälkeen vielä toimitusjohtajana vuoteen 2017 saakka. Fredriksson oli vuodesta 1989 naimisissa mezzosopraano Anne Sofie von Otterin kanssa. Pariskunnalla oli lapsia.
Syytökset, kuolema ja jälkivaiheet

Fredriksson erosi tehtävistään Tukholman kaupunginteatterissa joulukuussa 2017 median väitettyä hänen kohdelleen työntekijöitä seksuaalisesti kaltoin ja muuttaneen teatterin henkilökohtaiseksi diktatuurikseen. Aftonbladet syytti Fredrikssonia naisen painostamisesta joko aborttiin tai roolin menettämiseen. Toista naista oli Aftonbladetin mukaan pakotettu harjoittelemaan alastomana. Kolmannelle naiselle Fredriksson oli väitetysti ehdottanut työskentelyä freelance-pohjalta, koska tämä ei ollut suostunut näyttelemään seksikohtauksia. Aftonbladetin paljastusjutun lähteinä käytettiin yli neljääkymmentä Tukholman kaupunginteatterissa työskennellyttä henkilöä, joista vain yksi esiintyi artikkelissa omalla nimellään.
Syytösten esittämistä Fredrikssonia kohtaan jatkettiin sosiaalisessa mediassa hänen eroamisensa jälkeen. Fredriksson oli maaliskuussa 2018 vaimonsa mukana tämän esiintymismatkalla Australiassa ja teki itsemurhan Sydneyssa. Anne Sofie von Otter palasi miehensä kuoleman jälkeen välittömästi Ruotsiin. Hänen mukaansa Fredriksson oli kärsinyt kohun ja töistä eroamaan joutumisen jälkeen syvästä masennuksesta ja traumaperäisestä stressihäiriöstä. Otterista tuli yksi tunnetuimmista Me Too -kampanjaa kritisoineista henkilöistä. Hänen mukaansa ihmiset olivat kiirehtineet tuomitseviin johtopäätöksiin ja laumamentaliteetti oli vienyt tilaa kriittiseltä ajattelulta. Näyttelijä Noomi Rapace piti kampanjaa ongelmallisena, koska syytöksiä esittäneiden naisten motivaatiota ei huomioitu. Kirjailija Lotta Lundbergin mukaan kampanjassa sekoitettiin toisiinsa huono käytös ja rikollisuus. Hän kritisoi oikeuden jakamista vulgaareissa ja vihantäyteisissä sosiaalisen median keskusteluissa.
Tukholman kaupunginteatterin selvityksen mukaan kukaan teatterissa ei ollut syyttänyt Fredrikssonia häiritsevästä seksuaalisesta käyttäytymisestä. Kovasta johtamistyylistä kritiikkiä oli esitetty. Lehdistössä esiintyneet syytökset todettiin harhaanjohtaviksi erityisesti aborttiin painostamista koskeneen väitteen osalta. Todellisuudessa Fredriksson oli ilmaissut harmistumisensa siitä, että eräs näyttelijä oli estynyt roolisuorituksesta, koska olisi ollut ensi-illan aikaan kahdeksannella kuulla raskaana. Leskensä mukaan Fredriksson oli hankala johtaja ja saattoi joskus huutaa, mutta ei ollut syyllistynyt seksuaaliseen häirintään.
Åsa Linderborg oli kirjoittanut Aftonbladetiin Fredrikssonia syyttäneen kolumnin 5. joulukuuta 2017. Pressens Opinionsnämnd tuomitsi myöhemmin kolumnin ja Aftonbladetin uutisartikkelin räikeästä hyvän journalistisen tavan rikkomisesta. Linderborg julkaisi myöhemmin kirjan Året med 13 månader, jossa reflektoi tapahtunutta ja katui omaa toimintaansa kohussa.
Aiheesta muualla

Benny Fredriksson Internet Movie Databasessa. (englanniksi)
Richie Regehr

| Richie Regehr |
| --- | --- |

Henkilötiedot
Syntynyt: 17. tammikuuta 1983 (ikä 41) Bandung, Indonesia
Kansalaisuus:   Kanada
Jääkiekkoilija
Pelipaikka:  puolustaja
Maila:  oikea
Pituus:  183 cm
Paino:  89 kg
Seura
Seura:  MODO Hockey
Sarja:  Elitserien
Pelaajaura
Pääsarjaura:  2005–
Aik. seurat:  Lowell Lock Monsters (AHL) Omaha Ak-Sar-Ben Knights (AHL) Calgary Flames (NHL) Frankfurt Lions (DEL) Eisbären Berlin (DEL)
Richard "Richie" Regehr (s. 17. tammikuuta 1983 Bandung, Indonesia) on kanadalainen jääkiekkoilija, joka pelaa Elitserien-joukkue MODO Hockeyssä. Hän on aiemmin pelannut myös 20 NHL-ottelua Calgary Flamesissa tehoin 1+3=4 sekä keräten kuusi jäähyminuuttia. Regehrin vahvuuksiin kuuluu monipuolisuus, kiekonhallinta, ylivoimapelaaminen ja laukaus. Hänen heikkouksiin kuuluu fyysinen peli. Regehr laukoo oikealta.